title: 2007/824/CE: Decizia Consiliului din 8 noiembrie 2007 privind încheierea Acordului dintre Comunitatea Europeană și Fosta Republică Iugoslavă a Macedoniei privind facilitarea eliberării vizelor

text:
               19.12.2007

               RO

               Jurnalul Oficial al Uniunii Europene

               L 334/120

         DECIZIA CONSILIULUI
   din 8 noiembrie 2007
   privind încheierea Acordului dintre Comunitatea Europeană și Fosta Republică Iugoslavă a Macedoniei privind facilitarea eliberării vizelor
   (2007/824/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 punctul 2 litera (b) punctele (i) și (ii), coroborat cu articolul 300 alineatul (2) primul paragraf prima teză, precum și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Comisia a negociat, în numele Comunității Europene, un acord cu Fosta Republică Iugoslavă a Macedoniei privind facilitarea eliberării vizelor.

               (2)

               Acordul a fost semnat, în numele Comunității Europene, la 18 septembrie 2007, sub rezerva eventualei sale încheieri la o dată ulterioară, în conformitate cu decizia Consiliului adoptată la 18 septembrie 2007.

               (3)

               Acordul ar trebui aprobat.

               (4)

               Acordul instituie un Comitet mixt de gestionare a acordului, care își poate adopta regulamentul de procedură. Este necesar să se prevadă o procedură simplificată pentru stabilirea poziției Comunității în această situație.

               (5)

               În conformitate cu Protocolul privind poziția Regatului Unit și a Irlandei și cu Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, Regatul Unit și Irlanda nu participă la adoptarea prezentei decizii, nu își asumă obligații în temeiul prezentei decizii și aceasta nu li se aplică.

               (6)

               În conformitate cu Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, nu își asumă obligații în temeiul prezentei decizii și aceasta nu i se aplică,

         DECIDE:
   Articolul 1
   Acordul dintre Comunitatea Europeană și Fosta Republică Iugoslavă a Macedoniei privind facilitarea eliberării vizelor se aprobă prin prezenta decizie în numele Comunității.
   Textul acordului se anexează la prezenta decizie.
   Articolul 2
   Președintele Consiliului procedează la notificarea prevăzută la articolul 14 alineatul (1) din acord (2).
   Articolul 3
   Comisia, asistată de experți din statele membre, reprezintă Comunitatea în cadrul Comitetului mixt de experți, instituit prin articolul 12 din acord.
   Articolul 4
   După consultarea unui comitet special desemnat de către Consiliu, Comisia adoptă poziția Comunității în cadrul Comitetului mixt de experți în ceea ce privește adoptarea regulamentului de procedură al acestui comitet, astfel cum este prevăzut la articolul 12 alineatul (4) din acord.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 8 noiembrie 2007.

            Pentru Consiliu

            Președintele

         R. PEREIRA

      (1)  Aviz adoptat la 24 octombrie 2007 (nepublicat încă în Jurnalul Oficial).

      (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.
   SCHIMB DE SCRISORI
   Brussels, 18 September 2007
   Ms. Gordana Jankulovska,
   Minister of Interior of the former
   Yugoslav Republic of Macedonia.
   Dear Minister,
   We have the honour to propose that, if it is acceptable to your Government, this letter and your confirmation shall together take the place of signature of the Agreement between the European Community and the former Yugoslav Republic of Macedonia on the facilitation of the issuance of visas.
   The text of the aforementioned Agreement, herewith annexed, has been approved for signature by a decision of the Council of the European Union of today's date.
   Please accept, Minister, the assurance of our highest consideration.

      For the European Community

      Courtesy translation

   Brussels, 18 September 2007
   Dear Sirs,
   On behalf of the Government of the Republic of Macedonia I have the honour to acknowledge receipt of your letter dated 18th September 2007 regarding the signature of the Agreement between the Republic of Macedonia and the European Community on the facilitation of the issuance of visas, together with the attached text of the Agreement.
   I hereby declare that the Government of the Republic of Macedonia agrees with the provisions of the Agreement between the Republic of Macedonia and the European Community on the facilitation of the issuance of visas and considers the Agreement as being signed with this Exchange of Letters.
   However, I declare that the Republic of Macedonia does not accept the denomination used for my country in the above-referred documents, having in view that the constitutional name of my country is the Republic of Macedonia.
   Please accept, Sirs, the assurances of my highest consideration.

         Gordana Jankuloska

         Dr. Rui Carlos Pereira

      Minister of Internal Administration of the Republic of Portugal
      Council of the European Union

         Mr. Franco Frattini

      Vice-president of the European Commission

   Брисел, 18 септември 2007 година
   Почитувани Господа,
   Во името на Владата на Република Македонија имам чест да го потврдам приемот на Вашето писмо датирано на 18 септемвpи 2007 година, кое се однесува на потпишувањето на Спогодбата помеѓу Република Македониja и Европсkата Заедница за олеснување на издавањето визи, заедно со приложениот тeкст на Спогодбата.
   Изjавувам дека Владата на Република Македониjа е согласна со одредбите на Спогодбата помеѓу Република Македонија и Европската Заедница за олеснување на издавањето визи и смета дека со оваа размена на писма Спогодбата е потпишана.
   Сепак, изјавувам дека Република Македонија не ја прифаќа деноминацијата употребена за мојата земја во погоре наведените документи, имајќи предвид дека уставното име на мојата земја е Република Мakедонија.
   Пpимете ги Господа, изразите на моето највисоко почитување.

         Гордана Јанкулоска

         Г-дин Руи Карлос Переира

      Министеp за внатрешната администрација на Република
      Португалија Совет на Европската унија

         Г-дин Франко Фратини

      Потпретседател hа Европската комисија

   Brussels, 18 September 2007
   Ms. Gordana Jankulovska,
   Minister of Interior of the former
   Yuogoslav Republic of Macedonia.
   Dear Minister,
   We have the honour to acknowledge receipt of your letter of today's date.
   The European Community notes that the Exchange of Letters between the European Community and the Former Yugoslav Republic of Macedonia, which takes the place of signature of the Agreement between the European Community and the former Yugoslav Republic of Macedonia on the facilitation of the issuance of visas, has been accomplished and that this cannot be interpreted as acceptance or recognition by the European Community in whatever form or content of a denomination other than the „former Yugoslav Republic of Macedonia”.
   Please accept, Minister, the assurance of our highest consideration.

      For the European Community

   ACORD
   între Comunitatea Europeană și Fosta Republică Iugoslavă a Macedoniei privind facilitarea eliberării vizelor
   COMUNITATEA EUROPEANĂ, denumită în continuare „Comunitatea”,
   și
   FOSTA REPUBLICĂ IUGOSLAVĂ A MACEDONIEI, denumite în continuare „părțile”,
   AVÂND ÎN VEDERE decizia Consiliului European din decembrie 2005 de acordare a statutului de țară candidată Fostei Republici Iugoslave a Macedoniei;
   AVÂND ÎN VEDERE Acordul de stabilizare și de asociere (ASA) dintre Comunitatea Europeană și Fosta Republică Iugoslavă a Macedoniei care a fost semnat în aprilie 2001 și a intrat în vigoare la 1 aprilie 2004 și care reglementează în prezent relațiile cu Fosta Republică Iugoslavă a Macedoniei;
   REAFIRMÂNDU-ȘI intenția de a avea relații strânse de cooperare în cadrul structurilor existente ale Acordului de stabilizare și de asociere, în favoarea liberalizării regimului vizelor între Fosta Republică Iugoslavă a Macedoniei și Uniunea Europeană, în acord cu concluziile reuniunii la nivel înalt UE-Balcanii de Vest, care a avut loc la Salonic la 21 iunie 2003;
   RECUNOSCÂND progresele înregistrate de Fosta Republică Iugoslavă a Macedoniei în domeniul justiției, libertății și securității și, în special, în ceea ce privește migrația, politica în domeniul vizelor, controlul frontierelor și securitatea documentelor;
   DORIND, ca un prim pas concret către introducerea regimului de călătorie fără viză, facilitarea contactelor între persoane ca o condiție esențială pentru dezvoltarea constantă a relațiilor economice, umanitare, culturale, științifice și de altă natură, prin facilitarea eliberării vizelor pentru cetățenii Fostei Republici Iugoslave a Macedoniei;
   ȚINÂND SEAMA DE FAPTUL că toți cetățenii UE sunt scutiți de obligativitatea vizelor atunci când călătoresc în Fosta Republică Iugoslavă a Macedoniei pentru o perioadă de până la 90 de zile sau atunci când tranzitează teritoriul acesteia;
   RECUNOSCÂND că, în cazul în care Fosta Republică Iugoslavă a Macedoniei ar reintroduce obligativitatea vizelor pentru cetățenii UE, aceleași facilități acordate în temeiul prezentului acord cetățenilor Fostei Republici Iugoslave a Macedoniei ar fi în mod automat aplicate cetățenilor UE, în baza principiului reciprocității;
   RECUNOSCÂND că facilitarea eliberării vizelor nu ar trebui să conducă la migrație ilegală și acordând o atenție specială securității și readmisiei;
   LUÂND ÎN CONSIDERARE Protocolul privind poziția Regatului Unit și a Irlandei și Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Unit și Irlandei;
   LUÂND ÎN CONSIDERARE Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Danemarcei,
   CONVIN DUPĂ CUM URMEAZĂ:
   Articolul 1
   Scopul și domeniul de aplicare
   (1)   Scopul prezentului acord este de a facilita eliberarea vizelor pentru cetățenii Fostei Republici Iugoslave a Macedoniei, pentru o perioadă de ședere de până la 90 de zile, în decurs de 180 de zile.
   (2)   În cazul în care Fosta Republică Iugoslavă a Macedoniei ar reintroduce obligativitatea vizelor pentru cetățenii UE sau pentru anumite categorii de cetățeni UE, aceleași facilități acordate în temeiul prezentului acord cetățenilor Fostei Republici Iugoslave a Macedoniei ar fi în mod automat aplicate cetățenilor UE în cauză, în baza principiului reciprocității.
   Articolul 2
   Clauză generală
   (1)   Măsurile de facilitare a eliberării vizelor prevăzute în prezentul acord se aplică cetățenilor Fostei Republici Iugoslave a Macedoniei numai în măsura în care aceștia nu sunt scutiți de obligativitatea vizelor în temeiul actelor cu putere de lege și actelor administrative ale Comunității sau ale statelor membre, în temeiul prezentului acord sau al altor acorduri internaționale.
   (2)   Legislația națională a Fostei Republici Iugoslave a Macedoniei sau a statelor membre sau dreptul comunitar se aplică aspectelor care nu sunt reglementate prin dispozițiile prezentului acord, cum ar fi refuzul de eliberare a unei vize, recunoașterea documentelor de călătorie, dovada mijloacelor suficiente de subzistență, refuzul intrării și măsurile de expulzare.
   Articolul 3
   Definiții
   În sensul prezentului acord:

               (a)

               „stat membru” înseamnă orice stat membru al Uniunii Europene, cu excepția Regatului Danemarcei, a Republicii Irlanda și a Regatului Unit;

               (b)

               „cetățean al Uniunii Europene” înseamnă un resortisant al unui stat membru, astfel cum este definit acesta din urmă la litera (a);

               (c)

               „cetățean al Fostei Republici Iugoslave a Macedoniei” înseamnă orice persoană care deține cetățenia Fostei Republici Iugoslave a Macedoniei;

               (d)

               „viză” înseamnă o autorizație eliberată de un stat membru sau o decizie adoptată de un astfel de stat, care este necesară în scopul:

                           —

                           de a intra pe teritoriul unuia sau mai multor state membre în vederea unei șederi a cărei durată prevăzută nu depășește 90 de zile în total;

                           —

                           de a intra pe teritoriului unuia sau mai multor state membre în vederea tranzitării acestuia;

               (e)

               „persoană care rezidă în mod legal” înseamnă un cetățean al Fostei Republici Iugoslave a Macedoniei autorizat sau îndreptățit să stea mai mult de 90 de zile pe teritoriul unui stat membru, în temeiul legislației comunitare sau naționale.

         Articolul 4
   Documente justificative privind scopul călătoriei
   (1)   Pentru următoarele categorii de cetățeni ai Fostei Republici Iugoslave a Macedoniei, sunt suficiente următoarele documente pentru justificarea scopului călătoriei pe teritoriul celeilalte părți:

               (a)

               pentru elevii, liceenii, studenții instituțiilor universitare și postuniversitare și profesorii însoțitori care întreprind călătorii de studii sau formare profesională, inclusiv în cadrul programelor de schimb, precum și al altor activități educaționale conexe:

                           —

                           o invitație scrisă sau o adeverință de înscriere din partea universității, a colegiului sau a școlii-gazdă sau carnete de student, sau certificate pentru cursurile care vor fi urmate;

               (b)

               pentru persoanele care participă la activități științifice, de cercetare, culturale și artistice, inclusiv programe de schimb între universități și de altă natură:

                           —

                           o invitație scrisă din partea organizației-gazdă de a participa la aceste activități;

               (c)

               pentru reprezentanții organizațiilor societății civile care întreprind călătorii în scopul formării profesionale, al participării la seminarii, conferințe, inclusiv în cadrul programelor de schimb:

                           —

                           o invitație scrisă din partea organizației-gazdă, o confirmare că persoana respectivă reprezintă organizația societății civile, precum și dovada constituirii unei astfel de organizații de la registrul competent, eliberată de o autoritate de stat, în conformitate cu legislația națională;

               (d)

               pentru jurnaliști:

                           —

                           un certificat sau un alt document eliberat de o organizație profesională, care să demonstreze că persoana în cauză este un jurnalist calificat, precum și un document eliberat de angajatorul persoanei în cauză, care stipulează că scopul călătoriei îl reprezintă desfășurarea unei activități de natură jurnalistică;

               (e)

               pentru participanții la evenimente sportive internaționale și persoanele care îi însoțesc în calitate profesională:

                           —

                           o invitație scrisă din partea organizației-gazdă: autorități competente, federații sportive sau comitete olimpice naționale ale statelor membre;

               (f)

               pentru oamenii de afaceri și reprezentanții organizațiilor de afaceri:

                           —

                           o invitație scrisă din partea unei persoane juridice sau societăți-gazdă, din partea unei organizații, din partea unui birou sau filială a unei astfel de persoane juridice sau societăți, din partea unor autorități locale sau naționale ale statelor membre sau a comitetelor de organizare a târgurilor și expozițiilor, a conferințelor și a simpozioanelor organizate pe teritoriile statelor membre;

               (g)

               pentru membrii profesiilor liberale care participă la expoziții internaționale, conferințe și simpozioane, seminarii sau alte evenimente similare organizate pe teritoriile statelor membre:

                           —

                           o invitație scrisă din partea organizației-gazdă care să confirme că persoana respectivă participă la eveniment;

               (h)

               pentru participanții la programe oficiale de schimb organizate de orașe înfrățite:

                           —

                           o invitație scrisă din partea conducătorilor administrației/primarilor acestor orașe;

               (i)

               pentru conducătorii auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Fosta Republică Iugoslavă a Macedoniei:

                           —

                           o solicitare scrisă din partea unei asociații a transportatorilor din Fosta Republică Iugoslavă a Macedoniei care prestează servicii de transport rutier internațional, care să menționeze scopul, durata și frecvența călătoriilor;

               (j)

               pentru membrii personalului de pe trenuri, vagoane frigorifice și locomotive ale trenurilor internaționale, care călătoresc pe teritoriile statelor membre:

                           —

                           o solicitare scrisă din partea societății de căi ferate competente din Fosta Republică Iugoslavă a Macedoniei, în care se specifică scopul, durata și frecvența călătoriilor;

               (k)

               pentru rudele apropiate – soț/soție, copii (inclusiv copii adoptați), părinți (inclusiv tutorii), bunici și nepoți – care vizitează cetățeni ai Fostei Republici Iugoslave a Macedoniei care rezidă în mod legal pe teritoriul statelor membre:

                           —

                           o invitație scrisă din partea gazdei;

               (l)

               pentru reprezentanții comunităților religioase:

                           —

                           o invitație scrisă din partea comunității religioase înregistrate în Fosta Republică Iugoslavă a Macedoniei, în care se specifică scopul, durata și frecvența călătoriilor;

               (m)

               pentru persoane care călătoresc în scopuri medicale și persoanele care trebuie să le însoțească:

                           —

                           un document oficial din partea unei instituții medicale, care să confirme necesitatea îngrijirii medicale în această instituție și necesitatea de a fi însoțit, precum și dovada mijloacelor financiare suficiente pentru achitarea tratamentului medical;

               (n)

               pentru rudele care participă la ceremonii funerare:

                           —

                           un document oficial care să confirme decesul, precum și legătura de rudenie sau alt tip de legătură dintre solicitant și decedat;

               (o)

               pentru membrii delegațiilor oficiale care, ca urmare a unei invitații oficiale adresate Fostei Republici Iugoslave a Macedoniei, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre:

                           —

                           o scrisoare din partea unei autorități a Fostei Republici Iugoslave a Macedoniei, care să confirme că solicitantul este un membru al delegației acestei țări care călătorește pe teritoriul celeilalte părți în scopul participării la evenimentele menționate anterior, scrisoare însoțită de o copie a invitației oficiale;

               (p)

               pentru persoanele care călătoresc în scop turistic:

                           —

                           un certificat sau bon de călătorie de la o agenție de voiaj sau operator turistic acreditat de statele membre în cadrul cooperării consulare locale, care să confirme rezervarea unei călătorii organizate;

               (q)

               pentru vizitarea cimitirelor civile și militare:

                           —

                           un document oficial care să confirme existența și conservarea mormântului, precum și legătura de rudenie sau alt tip de legătură dintre solicitant și decedat.

         (2)   Invitația scrisă menționată la alineatul (1) al prezentului articol cuprinde următoarele elemente:

               (a)

               pentru persoanele invitate: numele și prenumele, data nașterii, sexul, cetățenia, numărul actului de identitate, data și scopul călătoriei, numărul intrărilor și, dacă este cazul, numele soțului/soției și copiilor care însoțesc persoana invitată;

               (b)

               pentru persoana care invită – numele, prenumele și adresa; sau

               (c)

               pentru persoana juridică, societatea sau organizația care invită – denumirea completă și adresa, precum și:

                           —

                           în cazul în care invitația este depusă de o organizație, numele și funcția persoanei care o semnează;

                           —

                           în cazul în care persoana care invită este o persoană juridică sau societate, sau un birou sau filială a unei astfel de persoane juridice sau societăți stabilite pe teritoriul unui stat membru, numărul de înregistrare, astfel cum este prevăzut de legislația națională a statului membru în cauză.

         (3)   Pentru categoriile de persoane menționate la alineatul (1) al prezentului articol, toate categoriile de vize sunt eliberate în conformitate cu procedura simplificată, fără a se mai cere altă justificare, invitație sau validare referitoare la scopul călătoriei.
   Articolul 5
   Eliberarea vizelor cu intrări multiple
   (1)   Misiunile diplomatice și oficiile consulare ale statelor membre eliberează vize cu intrări multiple cu un termen de valabilitate de până la cinci ani, pentru următoarele categorii de persoane:

               (a)

               membri ai guvernului național, ai parlamentului, ai curții constituționale și ai curții supreme, ai consiliului magistraturii și ai consiliului procurorilor dacă aceștia nu sunt scutiți de obligativitatea vizelor prin prezentul acord, în vederea exercitării atribuțiilor ce le revin, cu termen de valabilitate limitat la mandatul pentru funcția deținută, în cazul în care acesta nu depășește cinci ani;

               (b)

               membri ai delegațiilor oficiale care, ca urmare a unei invitații oficiale adresate Fostei Republici Iugoslave a Macedoniei, participă în mod regulat la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (c)

               soți/soții și copii (inclusiv copii adoptați), care nu depășesc vârsta de 21 de ani sau sunt în întreținere și părinți (inclusiv tutori) care vizitează cetățeni ai Fostei Republici Iugoslave a Macedoniei, care rezidă în mod legal pe teritoriul statelor membre, cu valabilitate limitată la cea a permisului de ședere al acestora;

               (d)

               oameni de afaceri și reprezentanți ai organizațiilor de afaceri care călătoresc în mod regulat în statele membre;

               (e)

               jurnaliști;

               (f)

               reprezentanți ai comunităților religioase înregistrate în Fosta Republică Iugoslavă a Macedoniei, care călătoresc în mod regulat în statele membre.

         (2)   Misiunile diplomatice și oficiile consulare ale statelor membre eliberează vize cu intrări multiple cu termen de valabilitate de până la un an pentru următoarele categorii de persoane, cu condiția ca, în decursul anului precedent, aceștia să fi obținut cel puțin o viză, să o fi utilizat în conformitate cu legislația privind intrarea și șederea în statul vizitat și să existe motive pentru solicitarea unei vize cu intrări multiple:

               (a)

               studenți ai instituțiilor universitare și postuniversitare care întreprind în mod regulat călătorii de studii sau formare profesională, inclusiv în cadrul programelor de schimb;

               (b)

               persoane care participă la activități științifice, de cercetare, culturale și artistice, inclusiv programe de schimb între universități și de altă natură, care călătoresc în mod regulat în statele membre;

               (c)

               participanți la evenimente sportive internaționale și persoanele care îi însoțesc în calitate profesională;

               (d)

               membri ai profesiilor liberale care participă la expoziții internaționale, conferințe, simpozioane, seminarii sau alte evenimente similare, care călătoresc în mod regulat în statele membre;

               (e)

               reprezentanți ai organizațiilor societății civile care călătoresc în mod regulat în statele membre în scopul formării profesionale, al participării la seminarii, conferințe, inclusiv în cadrul programelor de schimb;

               (f)

               participanți la programe oficiale de schimb organizate de orașe înfrățite;

               (g)

               primari și membri ai consiliilor municipale;

               (h)

               conducători auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Fosta Republică Iugoslavă a Macedoniei;

               (i)

               pentru membrii personalului de pe trenuri, vagoane frigorifice și locomotive ale trenurilor internaționale, care călătoresc pe teritoriile statelor membre;

               (j)

               persoane care călătoresc în scopuri medicale și persoanele care trebuie să le însoțească;

               (k)

               membri ai delegațiilor oficiale care, ca urmare a unei invitații oficiale adresate Fostei Republici Iugoslave a Macedoniei, participă în mod regulat la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre.

         (3)   Misiunile diplomatice și oficiile consulare ale statelor membre eliberează vize cu intrări multiple cu termen de valabilitate de minimum doi ani și maximum cinci pentru categoriile de persoane menționate la alineatul (2) al prezentului articol și altor persoane, cu condiția ca, în decursul anului precedent, acestea să fi utilizat viza cu intrări multiple de un an, în conformitate cu legislația privind intrarea și șederea în statul vizitat și să existe încă motive pentru solicitarea unei vize cu intrări multiple.
   (4)   Perioada totală de ședere pe teritoriul statelor membre a persoanelor la care fac referire alineatele (1) și (3) ale prezentului articol nu trebuie să depășească 90 de zile în decurs de 180 de zile.
   Articolul 6
   Taxe pentru procesarea cererilor de viză
   (1)   Taxa pentru procesarea cererilor de viză depuse de cetățenii Fostei Republici Iugoslave a Macedoniei este de 35 EUR.
   Suma menționată mai sus poate fi modificată în conformitate cu procedura prevăzută la articolul 14 alineatul (4).
   În cazul în care Fosta Republică Iugoslavă a Macedoniei reintroduce obligativitatea vizelor pentru cetățenii UE, taxa de viză percepută de Fosta Republică Iugoslavă a Macedoniei nu depășește 35 EUR sau suma convenită. în cazul în care taxa este modificată în conformitate cu procedura prevăzută la articolul 14 alineatul (4).
   (2)   Sunt scutite de plata taxelor pentru procesarea cererilor de viză următoarele categorii de persoane:

               (a)

               rude apropiate – soț/soție, copii (inclusiv copii adoptați), părinți (inclusiv tutori), bunici și nepoți – care vizitează cetățeni ai Fostei Republici Iugoslave a Macedoniei care rezidă în mod legal pe teritoriul statelor membre;

               (b)

               membri ai delegațiilor oficiale care, ca urmare a unei invitații oficiale adresate Fostei Republici Iugoslave a Macedoniei, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (c)

               membri ai guvernului național, ai parlamentului, ai curții constituționale și ai curții supreme, ai consiliului magistraturii și ai consiliului procurorilor, dacă aceștia nu sunt scutiți de obligativitatea vizelor prin prezentul acord;

               (d)

               primari și membri ai consiliilor municipale;

               (e)

               persoane cu handicap și persoanele care le însoțesc, dacă este cazul;

               (f)

               persoane care au prezentat documente care dovedesc necesitatea călătoriei în scopuri umanitare, inclusiv pentru urmarea unui tratament medical urgent și persoana însoțitoare, sau care participă la funeraliile unei rude apropiate sau vizitează o rudă apropiată care este grav bolnavă;

               (g)

               participanți la evenimente sportive internaționale și persoane care îi însoțesc în calitate profesională;

               (h)

               persoane care participă la activități științifice, de cercetare, culturale și artistice, inclusiv programe de schimb între universități și alte tipuri de programe de schimb;

               (i)

               participanți la programe oficiale de schimb organizate de orașe înfrățite;

               (j)

               jurnaliști;

               (k)

               pensionari;

               (l)

               conducători auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Fosta Republică Iugoslavă a Macedoniei;

               (m)

               membri ai personalului de pe trenuri, vagoane frigorifice și locomotive ale trenurilor internaționale, care călătoresc pe teritoriile statelor membre;

               (n)

               reprezentanți ai organizațiilor societății civile care călătoresc în scopul participării la reuniuni, seminarii, programe de schimb sau cursuri de formare;

               (o)

               reprezentanți ai comunităților religioase înregistrate în Fosta Republică Iugoslavă a Macedoniei;

               (p)

               membri ai profesiilor liberale care participă la expoziții internaționale, conferințe și simpozioane, seminarii sau alte evenimente similare organizate pe teritoriile statelor membre;

               (q)

               elevi, studenți ai instituțiilor universitare și postuniversitare și profesorii însoțitori care întreprind călătorii de studii sau formare profesională, inclusiv în cadrul programelor de schimb, precum și al altor activități educaționale conexe;

               (r)

               copii sub 6 ani.

         (3)   Prin derogare de la alineatul (1) de mai sus, Bulgaria și România, care sunt obligate să aplice acquis-ul Schengen, dar care nu eliberează încă vize Schengen, pot scuti cetățenii Fostei Republici Iugoslave a Macedoniei de taxa pentru procesarea cererilor de viză de scurtă ședere până la data de la care acestea pun în aplicare integral acquis-ul Schengen privind politica în domeniul vizelor, dată care urmează să fie determinată prin decizie a Consiliului.
   Articolul 7
   Durata procedurilor pentru procesarea cererilor de viză
   (1)   Misiunile diplomatice și oficiile consulare ale statelor membre iau o decizie privind cererea de eliberare a vizei în termen de 10 zile calendaristice de la data primirii cererii și a documentelor necesare pentru eliberarea vizei.
   (2)   Termenul pentru luarea deciziei privind cererea de viză se poate prelungi până la 30 de zile calendaristice în cazuri individuale, mai ales atunci când este necesară o analiză detaliată a cererii.
   (3)   Termenul pentru luarea deciziei privind cererea de viză se poate reduce la 2 zile lucrătoare sau mai puțin, în situații urgente.
   Articolul 8
   Călătoriile în cazul documentelor pierdute sau furate
   Cetățenii Uniunii Europene și ai Fostei Republici Iugoslave a Macedoniei care și-au pierdut sau cărora le-au fost furate actele de identitate pe perioada șederii pe teritoriul Fostei Republici Iugoslave a Macedoniei sau al unui stat membru pot părăsi acel teritoriu în baza unor documente de identitate valabile care le conferă dreptul de a trece frontiera, eliberate de misiunile diplomatice sau de oficiile consulare ale statelor membre sau ale Fostei Republici Iugoslave a Macedoniei, fără viză sau altă autorizație.
   Articolul 9
   Prelungirea vizei în circumstanțe excepționale
   Cetățenii Fostei Republici Iugoslave a Macedoniei care nu pot părăsi teritoriul statului membru până la data menționată pe viză din motive de forță majoră, umanitare, motive personale sau profesionale întemeiate beneficiază gratuit de prelungirea vizei, în conformitate cu legislația aplicată de statul de destinație, pentru perioada necesară întoarcerii acestora în statul de reședință.
   Articolul 10
   Pașapoartele diplomatice
   (1)   Cetățenii Fostei Republici Iugoslave a Macedoniei, posesori de pașapoarte diplomatice valabile, pot intra, ieși și tranzita fără viză teritoriile statelor membre.
   (2)   Persoanele menționate la alineatul (1) al prezentului articol pot sta pe teritoriul statelor membre pentru o perioadă de până la 90 de zile, în decurs de 180 de zile.
   Articolul 11
   Valabilitatea teritorială a vizelor
   Sub rezerva normelor și reglementărilor naționale privind securitatea națională a statelor membre și sub rezerva normelor comunitare privind vizele cu valabilitate teritorială limitată, cetățenii Fostei Republici Iugoslave a Macedoniei au dreptul de a călători pe teritoriul statelor membre în aceleași condiții ca și cetățenii Uniunii Europene.
   Articolul 12
   Comitetul mixt de gestionare a acordului
   (1)   Părțile instituie un Comitet mixt de experți (denumit în continuare „comitetul”), alcătuit din reprezentanți ai Comunității Europene și ai Fostei Republici Iugoslave a Macedoniei. Comunitatea este reprezentată de Comisia Comunităților Europene, asistată de experți din statele membre.
   (2)   Comitetul îndeplinește, în special, următoarele atribuții:

               (a)

               monitorizează punerea în aplicare a prezentului acord (schimbul regulat de informații, inclusiv datele privind numărul de vize eliberate și solicitările de viză respinse);

               (b)

               propune modificări și completări la prezentul acord;

               (c)

               soluționează litigiile legate de interpretarea sau aplicarea dispozițiilor prezentului acord.

         (3)   Comitetul se reunește ori de câte ori este necesar, la cererea uneia dintre părți și cel puțin o dată pe an.
   (4)   Comitetul își stabilește regulamentul de procedură.
   (5)   Comitetul informează organismele instituite în temeiul Acordului de stabilizare și de asociere, furnizând periodic acestora date privind punerea în aplicare a prezentului acord.
   Articolul 13
   Relația dintre prezentul acord și acordurile bilaterale dintre statele membre și Fosta Republică Iugoslavă a Macedoniei
   (1)   De la intrarea sa în vigoare, prezentul acord prevalează față de dispozițiile oricărui acord sau aranjament bilateral sau multilateral încheiat între un stat membru și Fosta Republică Iugoslavă a Macedoniei, în măsura în care dispozițiile acestor acorduri sau aranjamente se referă la aspecte reglementate prin prezentul acord.
   (2)   Dispozițiile acordurilor sau aranjamentelor bilaterale semnate înainte de 1 ianuarie 2007 între state membre individuale și Fosta Republică Iugoslavă a Macedoniei care prevăd scutirea de obligativitatea vizelor pentru posesorii de pașapoarte de serviciu continuă să se aplice pentru o perioadă de 5 ani de la intrarea în vigoare a prezentului acord, fără a aduce atingere dreptului statelor membre sau al Fostei Republici Iugoslave a Macedoniei de a denunța sau suspenda acordurile bilaterale respective în acest interval de 5 ani.
   Articolul 14
   Clauze finale
   (1)   Acordul se ratifică sau se aprobă de către părți în conformitate cu procedurile respective ale acestora și intră în vigoare în prima zi a celei de a doua luni care urmează datei la care părțile își notifică reciproc încheierea procedurilor menționate.
   (2)   Prin derogare de la alineatul (1) al prezentului articol, prezentul acord intră în vigoare doar la data la care intră în vigoare Acordul dintre Comunitatea Europeană și Fosta Republică Iugoslavă a Macedoniei privind readmisia persoanelor, în cazul în care această dată este ulterioară datei menționate la alineatul (1) al prezentului articol.
   (3)   Prezentul acord se încheie pe perioadă nedeterminată, cu excepția cazului în care este denunțat în conformitate cu alineatul (6) al prezentului articol.
   (4)   Prezentul acord poate fi modificat prin acordul scris al părților. Modificările intră în vigoare după ce părțile și-au notificat reciproc încheierea procedurilor interne necesare în acest sens.
   (5)   Fiecare parte poate suspenda integral sau parțial prezentul acord din motive de ordine publică, de protecție a securității naționale sau a sănătății publice. Decizia de suspendare este notificată celeilalte părți cu 48 de ore înainte de intrarea în vigoare. Partea care a suspendat aplicarea prezentului acord informează cealaltă parte, fără întârziere, în momentul în care motivele suspendării nu se mai aplică.
   (6)   Fiecare parte poate denunța prezentul acord, prin notificare scrisă adresată celeilalte părți. Prezentul acord încetează să mai fie în vigoare după 90 de zile de la data unei astfel de notificări.
   ANEXĂ
   PROTOCOL LA ACORD PRIVIND STATELE MEMBRE CARE NU APLICĂ INTEGRAL ACQUIS-UL SCHENGEN
   Statele membre care sunt obligate să aplice acquis-ul Schengen, dar care nu eliberează încă vize Schengen până la decizia Consiliului în acest sens, eliberează vize naționale a căror valabilitate este limitată la propriul lor teritoriu.
   Aceste state membre pot recunoaște în mod unilateral vizele Schengen și permisele de ședere Schengen în scopul tranzitării teritoriului lor, în conformitate cu Decizia nr. 895/2006/CE a Parlamentului European și a Consiliului din 14 iunie 2006.
   Deoarece Decizia nr. 895/2006/CE a Parlamentului European și a Consiliului din 14 iunie 2006 nu se aplică României și Bulgariei, Comisia Europeană va propune dispoziții similare care să le permită acestor țări să recunoască în mod unilateral vizele Schengen, permisele de ședere și alte documente similare eliberate de alte state membre care nu sunt integrate pe deplin în spațiul Schengen în scopul tranzitării teritoriului lor.
   DECLARAȚIE COMUNĂ PRIVIND PERSPECTIVA REGIMULUI RECIPROC DE CĂLĂTORIE FĂRĂ VIZĂ
   În conformitate cu concluziile întâlnirii la nivel înalt UE-Balcanii de Vest care a avut loc la Salonic la 21 iunie 2003, măsurile de facilitare a eliberării vizelor prevăzute în prezentul acord reprezintă o fază de tranziție către regimul de călătorie fără viză pentru cetățenii Fostei Republici Iugoslave a Macedoniei.
   Regimul de călătorie fără viză va fi introdus pentru cetățenii Fostei Republici Iugoslave a Macedoniei pe baza evaluării pozitive a realizărilor acestei țări la punerea în aplicare a reformelor relevante și în conformitate cu procedurile și criteriile prevăzute în Regulamentul nr. 539/2001 al Consiliului din 15 martie 2001.
   DECLARAȚIE COMUNĂ PRIVIND DANEMARCA
   Părțile iau act de faptul că prezentul acord nu se aplică procedurilor de eliberare a vizelor de către misiunile diplomatice și oficiile consulare ale Regatului Danemarcei.
   În astfel de circumstanțe, este de dorit ca autoritățile Danemarcei și ale Fostei Republici Iugoslave a Macedoniei să încheie, fără întârziere, un acord bilateral privind facilitarea eliberării vizelor de scurtă ședere în condiții similare cu cele prevăzute în Acordul dintre Comunitatea Europeană și Fosta Republică Iugoslavă a Macedoniei.
   DECLARAȚIE COMUNĂ PRIVIND REGATUL UNIT ȘI IRLANDA
   Părțile iau act de faptul că prezentul acord nu se aplică teritoriilor Regatului Unit și Irlandei.
   În astfel de circumstanțe, este de dorit ca autoritățile Regatului Unit, ale Irlandei și ale Fostei Republici Iugoslave a Macedoniei să încheie acorduri bilaterale privind facilitarea eliberării vizelor.
   DECLARAȚIE COMUNĂ PRIVIND ISLANDA ȘI NORVEGIA
   Părțile iau act de relațiile strânse dintre Comunitatea Europeană și Norvegia și Islanda, în special în temeiul acordului din 18 mai 1999 privind asocierea acestor țări la punerea în aplicare și dezvoltarea acquis-ului Schengen.
   În astfel de circumstanțe, este de dorit ca autoritățile Norvegiei, Islandei și ale Fostei Republici Iugoslave a Macedoniei să încheie, fără întârziere, acorduri bilaterale privind facilitarea eliberării vizelor de scurtă ședere în condiții similare cu cele prevăzute în Acordul dintre Comunitatea Europeană și Fosta Republică Iugoslavă a Macedoniei.
   DECLARAȚIE COMUNĂ PRIVIND CONFEDERAȚIA ELVEȚIANĂ ȘI LIECHTENSTEIN
   (dacă este necesar)
   În cazul în care acordul dintre UE, CE și Confederația Elvețiană privind asocierea acesteia din urmă la punerea în aplicare și dezvoltarea acquis-ului Schengen și protocoalele la acest acord privind Liechtenstein intră în vigoare până la încheierea negocierilor cu Fosta Republică Iugoslavă a Macedoniei, se va face o declarație similară în ceea ce privește Elveția și Liechtenstein.
   DECLARAȚIE COMUNĂ PRIVIND TAXELE PENTRU PROCESAREA CERERILOR DE VIZĂ
   Comunitatea Europeană ia act de preocupările evocate de Fosta Republică Iugoslavă a Macedoniei cu privire la faptul că cetățenilor acesteia din urmă li se eliberează vize Schengen cu valabilitate teritorială limitată la unul sau mai multe state membre. Comunitatea Europeană ia act de asemenea de solicitarea înaintată de Fosta Republică Iugoslavă a Macedoniei ca cetățenilor acesteia, care dețin vize Schengen cu valabilitate teritorială limitată la unul sau mai multe state membre și care au nevoie să călătorească, în perioada de valabilitate a vizei respective, într-un stat membru care nu este inclus in valabilitatea teritorială a vizei respective, să nu li se perceapă taxe pentru procesarea celei de-a doua cereri de viză.
   Părțile consideră că acest aspect ar trebui reevaluat, ca o chestiune prioritară, de către comitetul menționat la articolul 12, după ce Parlamentul European și Consiliul vor fi adoptat codul comunitar privind vizele, al cărui proiect reglementează acest aspect.
   DECLARAȚIA COMUNITĂȚII EUROPENE PRIVIND REVIZUIREA OBLIGATIVITĂȚII VIZELOR PENTRU POSESORII DE PAȘAPOARTE DE SERVICIU
   Deoarece scutirea de la obligativitatea vizelor pentru posesorii de pașapoarte de serviciu prevăzută în acordurile sau aranjamentele bilaterale încheiate înainte de 1 ianuarie 2007 între diferite state membre și Fosta Republică Iugoslavă a Macedoniei continuă să se aplice doar pentru o perioadă de 5 ani de la intrarea în vigoare a prezentului acord, fără a aduce atingere dreptului statelor membre sau al Fostei Republici Iugoslave a Macedoniei de a denunța sau suspenda acordurile bilaterale respective în acest interval de 5 ani, Comunitatea Europeană va reevalua situația posesorilor de pașapoarte de serviciu în termen de maximum 2 ani de la intrarea în vigoare a prezentului acord, în vederea unei posibile modificări aduse acordului în acest sens, în conformitate cu procedura prevăzută la articolul 14 alineatul (4).
   DECLARAȚIA COMUNITĂȚII EUROPENE PRIVIND ACCESUL SOLICITANȚILOR DE VIZE ȘI ARMONIZAREA INFORMAȚIILOR PRIVIND PROCEDURILE DE ELIBERARE A VIZELOR DE SCURTĂ ȘEDERE ȘI DOCUMENTELE NECESARE PENTRU DEPUNEREA CERERII DE VIZĂ DE SCURTĂ ȘEDERE
   Recunoscând importanța transparenței pentru solicitanții de vize, Comunitatea Europeană reamintește că propunerea legislativă privind reformarea Instrucțiunilor consulare comune în ceea ce privește vizele pentru misiunile diplomatice și oficii consulare, care a fost adoptată la 19 iulie 2006 de către Comisia Europeană și în prezent este pe agenda de discuții a Parlamentului European și a Consiliului, se referă la condițiile de acces al solicitanților de vize la misiunile diplomatice și oficiile consulare ale statelor membre.
   În ceea ce privește informațiile care trebuie puse la dispoziția solicitanților de viză, Comunitatea Europeană consideră că trebuie adoptate măsuri adecvate:

               —

               În general, privind redactarea unor informații de bază pentru solicitanți referitoare la procedura și condițiile de solicitare a vizelor și valabilitatea acestora.

               —

               Comunitatea Europeană va redacta o listă de cerințe minime în scopul de a se asigura că solicitanților de viză din Fosta Republică Iugoslavă a Macedoniei li se pun la dispoziție informații de bază coerente și uniforme și că li se cere să depună, în principiu, aceleași documente justificative.

         Informațiile menționate anterior, inclusiv listele cu agențiile de voiaj sau operatorii turistici acreditați de statele membre în cadrul cooperării consulare locale, trebuie difuzate pe scară largă (pe panourile de informații ale consulatelor, prin broșuri, pe pagini de internet etc.).
   Misiunile diplomatice și oficiile consulare ale statelor membre se vor organiza astfel încât să se poată asigura programarea pentru depunerea cererii de viză și a documentelor justificative relevante într-un termen rezonabil.
   Misiunile diplomatice și oficiile consulare ale statelor membre furnizează informații cu privire la posibilitățile existente în temeiul acquis-ului Schengen de facilitare a eliberării vizelor de scurtă ședere, inclusiv cu privire la simplificarea documentației necesare de la caz la caz, în special pentru solicitanții bona fide.
   DECLARAȚIE POLITICĂ A BULGARIEI PRIVIND MICUL TRAFIC DE FRONTIERĂ
   Republica Bulgaria își exprimă dorința de a începe negocieri în vederea unui acord bilateral cu Fosta Republică Iugoslavă a Macedoniei în scopul punerii în aplicare a regimului privind micul trafic de frontieră, instituit prin Regulamentul (CE) nr. 1931/2006 din 20 decembrie 2006 de stabilire a normelor referitoare la micul trafic de frontieră la frontierele terestre externe ale statelor membre și de modificare a dispozițiilor Convenției Schengen.
   DECLARAȚIA COMUNITĂȚII EUROPENE PRIVIND FACILITĂȚILE ACORDATE MEMBRILOR FAMILIEI
   Comunitatea Europeană ia cunoștință de sugestia Fostei Republici Iugoslave a Macedoniei de a da o definiție mai largă noțiunii de „membri ai familiei” care ar trebui să beneficieze de facilitarea eliberării vizelor, precum și de importanța pe care Fosta Republică Iugoslavă a Macedoniei o acordă simplificării circulației pentru această categorie de persoane.
   În scopul facilitării mobilității unui număr mai mare de persoane care au legături familiale (în special frați și surori, precum și copiii acestora) cu cetățeni ai Fostei Republici Iugoslave a Macedoniei care au reședința legală pe teritoriul statelor membre, Comunitatea Europeană invită oficiile consulare ale statelor membre să folosească pe deplin posibilitățile oferite de acquis-ul comunitar referitoare la facilitarea eliberării vizei pentru această categorie de persoane, posibilități care includ, în special, simplificarea documentelor justificative cerute solicitanților de viză, scutirea de taxele de procesare și, dacă este cazul, eliberarea de vize cu intrări multiple.


title: Decizia Consiliului din 20 aprilie 2015 de numire a unui membru în cadrul Consiliului de administrație al Autorității Europene pentru Siguranța Alimentară

text:
               29.4.2015

               RO

               Jurnalul Oficial al Uniunii Europene

               C 142/1

         DECIZIA CONSILIULUI
   din 20 aprilie 2015
   de numire a unui membru în cadrul Consiliului de administrație al Autorității Europene pentru Siguranța Alimentară
   (2015/C 142/01)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 25 alineatul (1),
   având în vedere lista candidaților prezentată Consiliului de către Comisia Europeană,
   având în vedere punctele de vedere exprimate de Parlamentul European,
   întrucât:

               (1)

               Este esențial ca Autorității Europene pentru Siguranța Alimentară (EFSA) să i se asigure independența, înalta calitate științifică, transparența și eficiența. Cooperarea cu statele membre este, de asemenea, indispensabilă.

               (2)

               Unul dintre membrii Consiliului de administrație al EFSA, doamna Valérie BADUEL, a demisionat. În consecință, ar trebui numit un nou membru până la sfârșitul mandatului acesteia.

               (3)

               În vederea numirii unui nou membru al Consiliului de administrație al EFSA, Consiliul a examinat lista înaintată de Comisie pe baza documentației furnizate de către Comisie și luându-se în considerare punctele de vedere exprimate de către Parlamentul European. Scopul este de a se asigura cel mai înalt nivel de competență, o gamă largă de cunoștințe relevante, de exemplu în domeniul managementului și al administrației publice, precum și cea mai largă distribuție geografică posibilă la nivelul Uniunii.

               (4)

               Articolul 25 din Regulamentul (CE) nr. 178/2002 prevede ca patru dintre membrii Consiliului de administrație al EFSA să fi lucrat în organizații reprezentând consumatorii și alte interese din lanțul alimentar. În prezent, patru membri au deja o astfel de experiență,

         ADOPTĂ PREZENTA DECIZIE:
   Articolul 1
   Următoarea persoană se numește în calitate de membru al Consiliului de administrație al Autorității Europene pentru Siguranța Alimentară pentru perioada cuprinsă între 1 mai 2015 și 30 iunie 2016:
   domnul Michael WINTER.
   Articolul 2
   Prezenta decizie intră în vigoare la data adoptării.

      Adoptată la Luxemburg, 20 aprilie 2015.

            Pentru Consiliu

            Președintele

         J. DŪKLAVS

      (1)  JO L 31, 1.2.2002, p. 1.


title: Decizia (UE) 2016/1610 a Comisiei din 7 septembrie 2016 privind publicarea cu o restricție în Jurnalul Oficial al Uniunii Europene a referinței standardului armonizat EN 13383-1:2002 „Agregate pentru anrocamente. Partea 1: Specificații” în conformitate cu Regulamentul (UE) nr. 305/2011 al Parlamentului European și al Consiliului (Text cu relevanță pentru SEE)

text:
               8.9.2016

               RO

               Jurnalul Oficial al Uniunii Europene

               L 240/6

         DECIZIA (UE) 2016/1610 A COMISIEI
   din 7 septembrie 2016
   privind publicarea cu o restricție în Jurnalul Oficial al Uniunii Europene a referinței standardului armonizat EN 13383-1:2002 „Agregate pentru anrocamente. Partea 1: Specificații” în conformitate cu Regulamentul (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 18,
   întrucât:

               (1)

               În conformitate cu Regulamentul (UE) nr. 305/2011, standardele armonizate prevăzute la articolul 17 trebuie să îndeplinească cerințele sistemului armonizat prevăzut în respectivul regulament sau prin intermediul său.

               (2)

               În mai 2002, Comitetul European de Standardizare (CEN) a adoptat standardul armonizat EN 13383-1:2002 „Agregate pentru anrocamente. Partea 1: Specificații”. Referința standardului a fost publicată ulterior în Jurnalul Oficial al Uniunii Europene.

               (3)

               La 12 august 2015, Ciprul a înaintat o obiecție oficială în conformitate cu articolul 18 din Regulamentul (UE) nr. 305/2011 în ceea ce privește standardul armonizat EN 13383-1:2002. Obiecția formală s-a bazat pe includerea în clauza 5.2 din standardul respectiv a unei valori minime pentru o caracteristică esențială, și anume densitatea, definind densitatea minimă a produselor în cauză ca având valoarea de 2,3 Mg/m3.

               (4)

               Conform autorităților cipriote, cantitățile de agregate pentru anrocamente extrase în Cipru și care respectă valoarea minimă (densitatea minimă respectivă) nu sunt suficiente pentru a răspunde cererii de produse de acest tip. În schimb, timp de mai multe decenii, autoritățile cipriote au utilizat cu succes agregate pentru anrocamente cu o densitate mai mică pentru efectuarea de lucrări de protecție costieră, fără să se confrunte cu niciun fel de probleme în ceea ce privește durabilitatea și/sau stabilitatea, conform acelorași autorități.

               (5)

               În plus, organismele CEN implicate au afirmat că evaluarea durabilității este reglementată în mod adecvat în cadrul EN 13383 prin alte încercări de durabilitate, chiar fără aplicarea valorii minime a densității, menționată mai sus.

               (6)

               În plus, Ciprul a subliniat că pentru eliminarea valorii minime în cauză se obținuse deja votul formal favorabil în cadrul CEN, în contextul elaborării unei noi versiuni a EN 13383.

               (7)

               Densitatea agregatelor pentru anrocamente este o caracteristică esențială pentru îndeplinirea cerințelor de bază ale lucrărilor de construcții, în contextul proiectării lucrărilor de protecție costieră. Cu toate acestea, formulele de calcul utilizate în acest context conțin și alți factori, printre care dimensiunile și mărimea agregatelor care trebuie utilizate. S-a demonstrat că se pot atinge aceleași niveluri de protecție utilizând agregate pentru anrocamente cu densitatea mai mică, dacă acest lucru este compensat prin utilizarea unor blocuri de piatră cu dimensiuni mai mari.

               (8)

               Pe baza conținutului standardului EN 13383-1:2002, precum și a informațiilor comunicate de Cipru, de celelalte state membre, de CEN și de industria de profil, și după consultarea comitetului instituit în temeiul articolului 64 din Regulamentul (UE) nr. 305/2011, așa cum se prevede la articolul 18 din regulamentul respectiv, este general acceptat faptul că valoarea minimă a densității, stabilită în clauza 5.2 a acestui standard, ar putea fi exclusă din domeniul de aplicare al referinței publicate în Jurnalul Oficial al Uniunii Europene.

               (9)

               Pentru toate aceste motive, valoarea minimă a densității, stabilită în clauza 5.2 a standardului menționat, nu este necesară pentru îndeplinirea cerințelor prevăzute pentru acest standard armonizat în Regulamentul (UE) nr. 305/2011 sau prin intermediul acestuia.

               (10)

               Prin urmare, referința standardului EN 13383-1:2002 ar trebui să fie publicată în continuare în Jurnalul Oficial al Uniunii Europene, însă cu o restricție care să excludă din domeniul său de aplicare valoarea minimă a densității, stabilită în clauza 5.2 a acestui standard,

         ADOPTĂ PREZENTA DECIZIE:
   Articolul 1
   Referința standardului armonizat EN 13383-1:2002 „Agregate pentru anrocamente. Partea 1: Specificații” se publică cu o restricție în Jurnalul Oficial al Uniunii Europene. Această restricție exclude din domeniul de aplicare al referinței publicate valoarea minimă a densității, stabilită în clauza 5.2 a acestui standard.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 7 septembrie 2016.

            Pentru Comisie

            Președintele

         Jean-Claude JUNCKER

      (1)  JO L 88, 4.4.2011, p. 5.


title: 2013/57/UE: Decizia Consiliului din 22 ianuarie 2013 de numire a unui membru german și a unui supleant german în cadrul Comitetului Regiunilor

text:
               25.1.2013

               RO

               Jurnalul Oficial al Uniunii Europene

               L 22/19

         DECIZIA CONSILIULUI
   din 22 ianuarie 2013
   de numire a unui membru german și a unui supleant german în cadrul Comitetului Regiunilor
   (2013/57/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Niclas HERBST.

               (3)

               Un loc de supleant a devenit vacant ca urmare a încheierii mandatului domnului Rolf FISCHER,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           Doamna Regina POERSCH, Mitglied des Schleswig-Holsteinischen Landtags

                     și

               (b)

               în calitate de supleant:

                           —

                           Domnul Peter LEHNERT, Mitglied des Schleswig-Holsteinischen Landtags.

         Articolul 2
   Prezenta decizie intră în vigoare la data adoptării.

      Adoptată la Bruxelles, 22 ianuarie 2013.

            Pentru Consiliu

            Președintele

         M. NOONAN

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia (UE) 2015/2437 a Consiliului din 14 decembrie 2015 privind încheierea, în numele Uniunii Europene, a Acordului sub forma unui schimb de scrisori între Uniunea Europeană și Comisia pentru conservarea tonului roșu din sud (CCSBT) referitor la calitatea Uniunii de membru al Comisiei extinse din cadrul Convenției pentru conservarea tonului roșu din sud

text:
               23.12.2015

               RO

               Jurnalul Oficial al Uniunii Europene

               L 336/27

         DECIZIA (UE) 2015/2437 A CONSILIULUI
   din 14 decembrie 2015
   privind încheierea, în numele Uniunii Europene, a Acordului sub forma unui schimb de scrisori între Uniunea Europeană și Comisia pentru conservarea tonului roșu din sud (CCSBT) referitor la calitatea Uniunii de membru al Comisiei extinse din cadrul Convenției pentru conservarea tonului roșu din sud
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Uniunea are competența de a adopta măsuri de conservare a resurselor biologice marine în temeiul politicii comune în domeniul pescuitului și de a încheia acorduri cu țări terțe și organizații internaționale.

               (2)

               În temeiul Deciziei 98/392/CE a Consiliului (2), Uniunea este parte contractantă la Convenția Organizației Națiunilor Unite asupra dreptului mării din 10 decembrie 1982. Respectiva convenție impune tuturor membrilor comunității internaționale să coopereze în vederea conservării și gestionării resurselor biologice ale mării.

               (3)

               În temeiul Deciziei 98/414/CE a Consiliului (3), Uniunea este parte contractantă la Acordul pentru punerea în aplicare a dispozițiilor Convenției Organizației Națiunilor Unite asupra dreptului mării din 10 decembrie 1982 privind conservarea și gestionarea populațiilor transzonale și a stocurilor de pești mari migratori.

               (4)

               La 1 decembrie 2009, Consiliul a autorizat Comisia Europeană să solicite, în numele Uniunii, o modificare a normelor Convenției pentru conservarea tonului roșu din sud (denumită în continuare „convenția”), pentru ca Uniunea să devină parte contractantă.

               (5)

               Deoarece negocierile cu privire la modificarea convenției nu s-au finalizat cu un acord, Comisia pentru conservarea tonului roșu din sud (CCSBT) a modificat, în cadrul celei de a 20-a reuniuni a sa, în octombrie 2013, rezoluția privind înființarea unei comisii extinse pentru conservarea tonului roșu din sud (denumită în continuare „Comisia extinsă CCSBT”), pentru a permite Uniunii să devină membru al Comisiei extinse CCSBT, prin intermediul unui acord sub forma unui schimb de scrisori.

               (6)

               La 20 aprilie 2015, Consiliul a autorizat semnarea și aplicarea cu titlu provizoriu a Acordului sub forma unui schimb de scrisori între Uniunea Europeană și Comisia pentru conservarea tonului roșu din sud (CCSBT) referitor la calitatea Uniunii de membru al Comisiei extinse din cadrul Convenției pentru conservarea tonului roșu din sud (denumit în continuare „Acordul sub forma unui schimb de scrisori”).

               (7)

               Dat fiind că unele nave aflate sub pavilioane ale statelor membre ale Uniunii pescuiesc în zona de răspândire a tonului roșu din sud, este în interesul Uniunii să joace un rol concret în punerea în aplicare a convenției.

               (8)

               Calitatea de membru al Comisiei extinse CCSBT va promova, de asemenea, coerența abordării Uniunii în materie de conservare în toate oceanele și va consolida angajamentul său privind conservarea pe termen lung și utilizarea sustenabilă a resurselor piscicole la nivel mondial.

               (9)

               Prin urmare, Acordul sub forma unui schimbde scrisori ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul sub forma unui schimb de scrisori între Uniunea Europeană și Comisia pentru conservarea tonului roșu din sud (CCSBT) referitor la calitatea Uniunii de membru al Comisiei extinse din cadrul Convenției pentru conservarea tonului roșu din sud (4).
   Articolul 2
   Președintele Consiliului este autorizat prin prezenta să desemneze persoana sau persoanele împuternicite să depună, în numele Uniunii, instrumentul de aprobare pe lângă Secretarul executiv al CCSBT, în numele CCSBT, în conformitate cu articolul 10 din convenție.
   Articolul 3
   Prezenta decizie intră în vigoare la data adoptării.

      Adoptată la Bruxelles, 14 decembrie 2015.

            Pentru Consiliu

            Președintele

         F. ETGEN

      (1)  Aprobarea din 24 noiembrie 2015 (nepublicată încă în Jurnalul Oficial).

      (2)  Decizia 98/392/CE a Consiliului din 23 martie 1998 privind încheierea de către Comunitatea Europeană a Convenției Organizației Națiunilor Unite din 10 decembrie 1982 privind dreptul mării și a Acordului din 28 iulie 1994 privind punerea în aplicare a părții XI din aceasta (JO L 179, 23.6.1998, p. 1).

      (3)  Decizia 98/414/CE a Consiliului din 8 iunie 1998 privind ratificarea de către Comunitatea Europeană a Acordului pentru punerea în aplicare a dispozițiilor Convenției Organizației Națiunilor Unite asupra dreptului mării din 10 decembrie 1982 privind conservarea și gestionarea populațiilor transzonale și a stocurilor de pești mari migratori (JO L 189, 3.7.1998, p. 14).

      (4)  Acordul sub forma unui schimb de scrisori a fost publicat în JO L 234, 8.9.2015, p. 1, împreună cu decizia privind semnarea sa.


title: 2013/93/UE: Decizia Consiliului din 14 aprilie 2011 privind semnarea, în numele Uniunii Europene, a Convenției regionale cu privire la regulile de origine preferențiale pan-euro-mediteraneene

text:
               26.2.2013

               RO

               Jurnalul Oficial al Uniunii Europene

               L 54/1

         DECIZIA CONSILIULUI
   din 14 aprilie 2011
   privind semnarea, în numele Uniunii Europene, a Convenției regionale cu privire la regulile de origine preferențiale pan-euro-mediteraneene
   (2013/93/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Convenția regională cu privire la regulile de origine preferențiale pan-euro-mediteraneene, denumită în continuare „convenția”, urmărește să înlocuiască protocoalele privind regulile de origine în vigoare în țările din zona pan-euro-mediteraneeană.

               (2)

               Prin intermediul convenției, participanții la procesul de stabilizare și de asociere au fost incluși în sistemul de cumul de origine pan-euro-mediteraneean.

               (3)

               La 26 noiembrie 2009, Consiliul a autorizat Comisia să deschidă negocieri privind convenția cu statele AELS, cu participanții la Procesul de la Barcelona, cu participanții la procesul de stabilizare și de asociere și cu Insulele Feroe.

               (4)

               Textul convenției a fost aprobat de miniștrii comerțului din zona euro-mediteraneeană la 9 decembrie 2009 în cadrul conferinței organizate la Bruxelles.

               (5)

               Convenția ar trebui semnată și declarația atașată ar trebui aprobată,

         ADOPTĂ PREZENTA DECIZIE:
   Articolul 1
   Semnarea Convenției regionale cu privire la regulile de origine preferențiale pan-euro-mediteraneene se aprobă în numele Uniunii Europene, sub rezerva încheierii respectivei convenții (1).
   Articolul 2
   Declarația cuprinsă în anexa la prezenta decizie se aprobă în numele Uniunii Europene.
   Articolul 3
   Președintele Consiliului este autorizat să numească persoana împuternicită (persoanele împuternicite) să semneze convenția, în numele Uniunii Europene, sub rezerva încheierii acesteia și să procedeze la declarația cuprinsă în anexa la prezenta decizie.
   Articolul 4
   Prezenta decizie intră în vigoare la data adoptării.

      Adoptată la Luxemburg, 14 aprilie 2011.

            Pentru Consiliu

            Președintele

         FAZEKAS S.

      (1)  Textul convenției va fi publicat împreună cu decizia privind încheierea sa.

      ANEXĂ

         DECLARAȚIE
         Uniunea Europeană declară că referirea la Kosovo nu aduce atingere nici poziției statelor membre ale Uniunii Europene, nici oricărei poziții a Uniunii Europene privind statutul Kosovo și nici dreptului statelor membre ale Uniunii Europene de a-și stabili relațiile cu Kosovo.


title: Decizia a Consiliului din 22 decembrie 2009 de abrogare a Deciziei 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea

text:
               29.12.2009

               RO

               Jurnalul Oficial al Uniunii Europene

               L 348/53

      DECIZIA A CONSILIULUI

   din 22 decembrie 2009
   de abrogare a Deciziei 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea
   (2009/1016/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatele (5) și (8),
   având în vedere propunerea Comisiei,
   întrucât:

               (1)

               Protocolul la Acordul de parteneriat în domeniul pescuitului între Comunitatea Europeană și Republica Guineea, care a fost parafat la 20 decembrie 2008, s-a aplicat cu titlu provizoriu începând cu 1 ianuarie 2009, conform celor convenite de părți prin schimbul de scrisori aprobat prin Decizia 2009/473/CE (1), sub rezerva încheierii Acordului de parteneriat în domeniul pescuitului (APP) între Comunitatea Europeană și Republica Guineea.

               (2)

               Comisia a decis să își retragă propunerea de regulament al Consiliului privind încheierea APP ca urmare a evenimentelor tragice din 28 septembrie 2009, când forțe ale guvernului au deschis focul asupra demonstranților, cauzând astfel pierderea a mai mult de 150 de vieți omenești.

               (3)

               Este, prin urmare, necesară abrogarea Deciziei 2009/473/CE și notificarea Republicii Guineea cât mai curând posibil, în numele Uniunii Europene, în legătură cu încetarea aplicării provizorii a acordului, în conformitate cu articolul 25 alineatul (2) din Convenția de la Viena privind dreptul tratatelor,

         ADOPTĂ PREZENTA DECIZIE:
   Articolul 1
   Decizia 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea se abrogă.
   Articolul 2
   Prin urmare, Președintele Consiliului este autorizat să desemneze persoana (persoanele) împuternicită(e) să notifice Republicii Guineea, în conformitate cu articolul 25 alineatul (2) din Convenția de la Viena privind dreptul tratatelor, faptul că Uniunea Europeană nu mai intenționează să devină parte la Acordul de parteneriat în domeniul pescuitului între Comunitatea Europeană și Republica Guineea care a fost parafat la 20 decembrie 2008. Respectiva notificare se prezintă sub forma unei scrisori.
   Textul scrisorii este anexat la prezenta decizia.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN

      (1)  Decizia 2009/473/CE, JO L 156, 19.6.2009, p. 31.

      ANEXĂ
      Stimate domn,
      În ceea ce privește Protocolul la Acordul de parteneriat în domeniul pescuitului între Comunitatea Europeană și Republica Guineea, care a fost parafat la 20 decembrie 2008, respectiv aplicarea provizorie a acestuia, astfel cum a fost convenită de Comunitatea Europeană și Republica Guineea printr-un schimb de scrisori la 28 mai 2009:
      Uniunea Europeană notifică prin prezenta Republicii Guineea faptul că, în conformitate cu articolul 25 alineatul (2) din Convenția de la Viena privind dreptul tratatelor, nu mai intenționează să devină parte la Acordul de parteneriat în domeniul pescuitului menționat anterior.
      Vă rog să acceptați, stimate domn, expresia înaltei mele considerații.

            În numele Uniunii Europene


title: Decizia (UE) 2015/1700 a Parlamentului European din 29 aprilie 2015 privind închiderea conturilor întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/391

      DECIZIA (UE) 2015/1700 A PARLAMENTULUI EUROPEAN
      din 29 aprilie 2015
      privind închiderea conturilor întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2013,

                  —

                  având în vedere Raportul Curții de Conturi privind conturile anuale ale întreprinderii comune pentru inițiativa privind medicamentele inovatoare pentru exercițiul financiar 2013, însoțit de răspunsurile întreprinderii comune (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2013, în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a întreprinderii comune cu privire la execuția bugetară pentru exercițiul financiar 2013 (05306/2015 – C8-0049/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 209,

                  —

                  având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (5),

                  —

                  având în vedere Regulamentul (UE) nr. 557/2014 al Consiliului din 6 mai 2014 privind înființarea întreprinderii comune referitoare la inițiativa privind medicamentele inovatoare 2 (6), în special articolul 1 alineatul (2) și articolul 12,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (7),

                  —

                  având în vedere Regulamentul delegat (UE) nr. 110/2014 al Comisiei din 30 septembrie 2013 privind Regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (8),

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0106/2015),

         1.

            aprobă închiderea conturilor întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2013;

         2.

            încredințează Președintelui sarcina de a transmite prezenta decizie directorului executiv interimar al întreprinderii comune pentru inițiativa privind medicamentele inovatoare 2, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 452, 16.12.2014, p. 35.

         (2)  JO C 452, 16.12.2014, p. 36.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 30, 4.2.2008, p. 38.

         (6)  JO L 169, 7.6.2014, p. 54.

         (7)  JO L 357, 31.12.2002, p. 72.

         (8)  JO L 38, 7.2.2014, p. 2.


title: Decizia (UE, Euratom) 2017/663 a Consiliului din 3 aprilie 2017 de numire a unui membru, propus de Regatul Suediei, în cadrul Comitetului Economic și Social European

text:
               7.4.2017

               RO

               Jurnalul Oficial al Uniunii Europene

               L 94/37

         DECIZIA (UE, Euratom) 2017/663 A CONSILIULUI
   din 3 aprilie 2017
   de numire a unui membru, propus de Regatul Suediei, în cadrul Comitetului Economic și Social European
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerea guvernului suedez,
   având în vedere avizul Comisiei Europene,
   întrucât:

               (1)

               La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Oskar WALLNER,

         ADOPTĂ PREZENTA DECIZIE:
   Articolul 1
   Doamna Imse SPRAGG NILSSON, Expert, National Council of Swedish Youth Organisations (LSU), este numită în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.
   Articolul 2
   Prezenta decizie intră în vigoare la data adoptării.

      Adoptată la Luxemburg, 3 aprilie 2017.

            Pentru Consiliu

            Președintele

         R. GALDES

      (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

      (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


title: 2007/472/CE: Decizia Consiliului din 25 iunie 2007 de modificare a Deciziei Comitetului executiv instituit prin Convenția Schengen din 1990, de modificare a Regulamentului financiar cu privire la costurile de instalare și funcționare a funcției de suport tehnic pentru Sistemul de Informații Schengen (C.SIS)

text:
               7.7.2007

               RO

               Jurnalul Oficial al Uniunii Europene

               L 179/50

      DECIZIA CONSILIULUI

   din 25 iunie 2007
   de modificare a Deciziei Comitetului executiv instituit prin Convenția Schengen din 1990, de modificare a Regulamentului financiar cu privire la costurile de instalare și funcționare a funcției de suport tehnic pentru Sistemul de Informații Schengen (C.SIS)
   (2007/472/CE)
   CONSILIUL UNIUNII EUROPENE,
   având în vedere articolul 119 din Convenția de punere în aplicare a Acordului Schengen din 14 iunie 1985 dintre guvernele statelor Uniunii Economice Benelux, Republicii Federale Germania și Republicii Franceze cu privire la eliminarea progresivă a controalelor la frontierele lor comune („Convenția Schengen din 1990”),
   întrucât:

               (1)

               Articolul 119 din Convenția Schengen din 1990 prevede că toate costurile care decurg din instalarea și funcționarea C.SIS, menționate la articolul 92 alineatul (3), urmează să fie suportate în comun de părțile contractante.

               (2)

               Obligațiile financiare care decurg din instalarea și funcționarea C.SIS sunt reglementate de un regulament financiar specific, adoptat prin Decizia Comitetului executiv Schengen din 15 decembrie 1997 privind modificarea Regulamentului financiar C.SIS (denumit în continuare „Regulamentul financiar C.SIS”).

               (3)

               Regulamentul financiar C.SIS se aplică Danemarcei, Finlandei și Suediei, precum și Islandei și Norvegiei, în temeiul Deciziei 2000/777/CE (1).

               (4)

               Noile state membre, cu excepția Ciprului, urmează să fie integrate în prima generație a Sistemului de Informații Schengen (SIS 1+) la o dată care urmează să fie stabilită de Consiliu în conformitate cu articolului 3 alineatul (2) din Actul de aderare din 2003, în cadrul proiectului SISone4ALL.

               (5)

               Începând cu acea dată, respectivele state membre ar trebui să participe la Regulamentul financiar C.SIS.

               (6)

               Este just ca respectivele state membre să contribuie la costurile care au decurs din funcționarea C.SIS până în prezent. Cu toate acestea, întrucât au devenit membre ale Uniunii Europene abia în 2004, se consideră că este adecvat ca respectivele state să contribuie la acele costuri suportate în trecut în legătură cu instalarea C.SIS de la 1 ianuarie 2005. De asemenea, se consideră just ca acestea să participe la costurile de exploatare suportate în trecut de la 1 ianuarie 2007.

               (7)

               În ceea ce privește Islanda și Norvegia, prezenta decizie constituie o dezvoltare a dispozițiilor acquis-ului Schengen în sensul Acordului încheiat de către Consiliul Uniunii Europene și Republica Islanda, și Regatul Norvegiei privind asocierea acestor două state la transpunerea, punerea în aplicare și dezvoltarea acquis-ului Schengen (2), incluse în domeniul de aplicare menționat la articolul 1 litera G din Decizia 1999/437/CE (3) privind unele mecanisme de aplicare a respectivului acord.

               (8)

               În ceea ce privește Elveția, prezenta decizie constituie o dezvoltare a dispozițiilor acquis-ului Schengen în sensul Acordului încheiat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen, incluse în domeniul de aplicare menționat la articolul 1 litera G din Decizia 1999/437/CE, coroborat cu articolul 4 alineatul (1) din Deciziile 2004/849/CE (4) și 2004/860/CE (5).

               (9)

               Regatul Unit ia parte la adoptarea prezentei decizii, în conformitate cu articolul 5 din Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, precum și în conformitate cu articolul 8 alineatul (2) din Decizia 2000/365/CE (6).

               (10)

               Irlanda ia parte la adoptarea prezentei decizii, în conformitate cu articolul 5 din Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, precum și în conformitate cu articolul 6 alineatul (2) din Decizia 2002/192/CE (7).

               (11)

               În ceea ce privește Republica Cipru, prezenta decizie reprezintă un act întemeiat pe acquis-ul Schengen sau care este conex acestuia, în sensul articolului 3 alineatul (2) din Actul de aderare din 2003.

               (12)

               Prezenta decizie reprezintă un act care se întemeiază pe acquis-ul Schengen sau care este conex acestuia, în sensul articolului 4 alineatul (2) din Actul de aderare din 2005,

         DECIDE:
   Articolul 1
   Se adaugă următoarea liniuță la punctul 3 din titlul I al Regulamentului financiar C.SIS:

               „—

               pentru statele care au devenit membre al Uniunii Europene în 2004, această contribuție se calculează numai pe baza costurilor care au decurs din instalarea C.SIS începând cu 1 ianuarie 2005. Statele respective contribuie, de asemenea, la costurile de funcționare a C.SIS începând cu 1 ianuarie 2007.”

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 25 iunie 2007.

            Pentru Consiliu

            Președintele

         A. SCHAVAN

      (1)  Decizia 2000/777/CE a Consiliului din 1 decembrie 2000 privind aplicarea acquis-ului Schengen în Danemarca, Finlanda și Suedia, precum și în Islanda și Norvegia (JO L 309, 9.12.2000, p. 24).

      (2)  JO L 176, 10.7.1999, p. 36.

      (3)  JO L 176, 10.7.1999, p. 31.

      (4)  Decizia 2004/849/CE a Consiliului din 25 octombrie 2004 privind semnarea, în numele Uniunii Europene, și aplicarea provizorie a anumitor dispoziții ale Acordului încheiat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen (JO L 368, 15.12.2004, p. 26).

      (5)  Decizia 2004/860/CE a Consiliului din 25 octombrie 2004 privind semnarea, în numele Comunității Europene, și aplicarea provizorie a anumitor dispoziții ale Acordului încheiat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen (JO L 370, 17.12.2004, p. 78).

      (6)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (7)  Decizia 2000/192/CE a Consiliului din 28 februarie 2002 privind solicitarea Irlandei de participa la unele dintre dispozițiile acquis-ului Schengen (JO L 64, 7.3.2002, p. 20).


title: 2013/419/UE: Decizia Parlamentului European și a Consiliului din 22 iulie 2013 de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a ține seama de cerințele în materie de cheltuieli care rezultă din aderarea Croației la Uniunea Europeană

text:
               3.8.2013

               RO

               Jurnalul Oficial al Uniunii Europene

               L 209/14

         DECIZIA PARLAMENTULUI EUROPEAN ȘI A CONSILIULUI
   din 22 iulie 2013
   de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a ține seama de cerințele în materie de cheltuieli care rezultă din aderarea Croației la Uniunea Europeană
   (2013/419/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 29,
   având în vedere propunerea Comisiei Europene,
   întrucât:

               (1)

               Tratatul privind aderarea Republicii Croația la Uniunea Europeană (2) prevede dispoziții tranzitorii în materie bugetară.

               (2)

               Conferința de aderare din 30 iunie 2011 a sprijinit rezultatele negocierilor care au stabilit cerințele în materie de cheltuieli care rezultă din aderarea Croației la Uniunea Europeană la 1 iulie 2013.

               (3)

               Aderarea Croației necesită o ajustare a cadrului financiar multianual 2007-2013 pentru anul 2013 și majorarea plafoanelor creditelor de angajament pentru anul 2013 cu o sumă totală de 603 milioane EUR în prețuri curente, alcătuită din 47 milioane EUR pentru subrubrica 1a, 450 milioane EUR pentru subrubrica 1b, 31 milioane EUR pentru subrubrica 3b și 75 milioane EUR pentru rubrica 6, în prețuri curente, care va fi compensată integral printr-o diminuare, cu aceeași sumă, a plafonului pentru credite de angajament pentru anul 2013 pentru rubrica 5.

               (4)

               Aderarea Croației necesită, de asemenea, o ajustare a plafonului creditelor de plată pentru 2013, care trebuie majorat cu 374 milioane EUR, în prețuri curente.

               (5)

               Cadrul financiar pentru Uniunea Europeană convenit în cadrul Acordului interinstituțional privind disciplina bugetară și buna gestiune financiară ar trebui ajustat, pentru perioada 1 iulie-31 decembrie 2013, pentru a ține seama de aderarea Croației.

               (6)

               Prin urmare, anexa I la Acordul interinstituțional privind disciplina bugetară și buna gestiune financiară ar trebui modificată în consecință (3),

         ADOPTĂ PREZENTA DECIZIE:
   Articol unic
   Anexa I la Acordul interinstituțional privind disciplina bugetară și buna gestiune financiară se înlocuiește cu anexa la prezenta decizie.

      Adoptată la Bruxelles, 22 iulie 2013.

            Pentru Parlamentul European

            Președintele

         M. SCHULZ

            Pentru Consiliu

            Președintele

         L. LINKEVIČIUS

      (1)  JO C 139, 14.6.2006, p. 1.

      (2)  JO L 112, 24.4.2012, p. 10.

      (3)  În acest sens, cifrele care rezultă din acordul menționat anterior sunt transformate în prețuri din 2004.

      ANEXĂ

         CADRU FINANCIAR 2007-2013

                  (Milioane EUR — prețuri constante 2004)

                  Credite de angajament

                  2007

                  2008

                  2009

                  2010

                  2011

                  2012

                  2013

                  Total 2007-2013

                              1.

                              Creștere durabilă

                     50 865

                     53 262

                     55 879

                     56 435

                     55 693

                     57 708

                     59 111

                     388 953

                              1a.

                              Competitivitate pentru creștere economică și ocuparea forței de muncă

                  8 404

                  9 595

                  12 018

                  12 580

                  11 306

                  12 677

                  13 112

                  79 692

                              1b.

                              Coeziune pentru creștere economică și ocuparea forței de muncă

                  42 461

                  43 667

                  43 861

                  43 855

                  44 387

                  45 031

                  45 999

                  309 261

                              2.

                              Conservarea și gestionarea resurselor naturale

                     51 962

                     54 685

                     51 023

                     53 238

                     52 136

                     51 901

                     51 284

                     366 229

                  din care: cheltuieli legate de piață și plăți directe

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Cetățenie, libertate, securitate și justiție

                     1 199

                     1 258

                     1 375

                     1 503

                     1 645

                     1 797

                     2 014

                     10 791

                              3a.

                              Libertate, securitate și justiție

                  600

                  690

                  785

                  910

                  1 050

                  1 200

                  1 390

                  6 625

                              3b.

                              Cetățenie

                  599

                  568

                  590

                  593

                  595

                  597

                  624

                  4 166

                              4.

                              UE ca actor mondial

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Administrație
                               (1)

                     6 633

                     6 818

                     6 816

                     6 999

                     7 044

                     7 274

                     7 106

                     48 690

                              6.

                              Compensări

                     419

                     191

                     190

                     0

                     0

                     0

                     63

                     863

                  Total credite de angajament

                  117 277

                  122 683

                  122 022

                  125 184

                  123 857

                  126 359

                  127 607

                  864 989

                  ca procent din VNB

                  1,08 %

                  1,09 %

                  1,06 %

                  1,06 %

                  1,03 %

                  1,03 %

                  1,01 %

                  1,05 %

                  Total credite de plată

                  115 142

                  119 805

                  109 091

                  119 245

                  116 394

                  120 649

                  120 731

                  821 057

                  ca procent din VNB

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,96 %

                  1,00 %

                  Marjă disponibilă

                  0,18 %

                  0,18 %

                  0,29 %

                  0,22 %

                  0,26 %

                  0,25 %

                  0,27 %

                  0,23 %

                  Plafonul resurselor proprii ca procent din VNB

                  1,24 %

                  1,24 %

                  1,24 %

                  1,23 %

                  1,23 %

                  1,23 %

                  1,23 %

                  1,23 %

         (1)  Cheltuielile aferente pensiilor, incluse sub plafonul acestei rubrici, se calculează net din contribuțiile personalului la sistemul corespunzător, în limita a 500 de milioane EUR în prețurile din 2004 pentru perioada 2007-2013.


title: Decizia Consiliului din 14 octombrie 1996 privind încheierea Protocolului la Acordul sub forma unui schimb de scrisori între Comunitatea Economică Europeană și Principatul Andorra în urma aderării Republicii Austria, a Republicii Finlanda și a Regatului Suediei la Uniunea Europeană

text:
Anunţ juridic important

|

31996D0612

Official Journal L 271 , 24/10/1996 P. 0038 - 0038 Ediţie specială în limba cehă Chapter 11 Volume 25 P. 10  - 10 Ediţie specială în limba estonă Chapter 11 Volume 25 P. 10  - 10 Ediţie specială în limba maghiară Chapter 11 Volume 25 P. 10  - 10 Ediţie specială în limba lituaniană Chapter 11 Volume 25 P. 10  - 10 Ediţie specială în limba letonă Chapter 11 Volume 25 P. 10  - 10 Ediţie specială în limba malteză Chapter 11 Volume 25 P. 10  - 10 Ediţie specială în limba polonă Chapter 11 Volume 25 P. 10  - 10 Ediţie specială în limba slovacă Chapter 11 Volume 25 P. 10  - 10 Ediţie specială în limba slovenă Chapter 11 Volume 25 P. 10  - 10

		19961014Decizia Consiliuluidin 14 octombrie 1996privind încheierea Protocolului la Acordul sub forma unui schimb de scrisori între Comunitatea Economică Europeană și Principatul Andorra în urma aderării Republicii Austria, a Republicii Finlanda și a Regatului Suediei la Uniunea Europeană(96/612/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 99 și 113, coroborate cu articolul 228 alineatul (2) a doua teză și alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât trebuie aprobat protocolul la Acordul sub forma unui schimb de scrisori între Comunitatea Economică Europeană și Principatul Andorra în urma aderării Republicii Austria, a Republicii Finlanda și a Regatului Suediei la Uniunea Europeană [3],DECIDE:Articolul 1Protocolul la Acordul sub forma unui schimb de scrisori între Comunitatea Economică Europeană și Principatul Andorra în urma aderării Republicii Austria, a Republicii Finlanda și a Regatului Suediei la Uniunea Europeană se aprobă în numele Comunității.Textul protocolului adițional este atașat la prezenta decizie.Articolul 2Președintele Consiliului, în numele Comunității, face notificarea prevăzută la articolul 5 din protocol [4].Adoptată la Luxemburg, 14 octombrie 1996.Pentru ConsiliuPreședinteleR. Quinn[1] JO C 88, 25.3.1996, p. 1.[2] Aviz emis la data de 19 iulie 1996 (nepublicat încă în Jurnalul Oficial).[3] JO L 374, 31.12.1990, p. 14.[4] Data intrării în vigoare a protocolului va fi publicată în Jurnalul Oficial al Comunităților Europene prin grija Secretarului General al Consiliului.--------------------------------------------------